**Доклад**

**за осъществените читалищни дейности на НЧ „Пробуда-1919” гр. Кочериново за 2023г.**

**Въведение**

 Във връзка с ЗНЧ и ЗЮЛНЦ читалището е регистрирано и вписано в регистъра на сдруженията с нестопанска цел в Агенция по вписвания – Благоевград. Последни промени в регистрацията са след отчетно-изборно събрание от месец октомври 2022г. Представянето на читалището се осъществява от председател – Георги Благовестов Бучински. Съгласно ЗНЧ читалището е вписано в Регистъра на народните читалища към министерство на културата. Настоящият годишен отчет за развитие на читалищната дейност на НЧ „Пробуда-1919” е съобразен с изискванията от ЗНЧ. Съгласно чл.2 (1) от ЗНЧ НЧ Пробуда-1919 е традиционно самоуправляващо се българско-културно просветно сдружение в гр. Кочериново, което изпълнява и държавни-културни просветни задачи. В дейността му могат да участват всички физически лица, без оглед на ограничения на възраст и пол, политически и религиозни възгледи и етническо самосъзнание. Съгласно чл.2 (2) НЧ „Пробуда-1919” е юридическо лице с нестопанска цел. Основните направления и приоритети в дейността на читалището произтичат от ЗНЧ, общинската културна политика, осъществявана на основата на съществуващата нормативна уредба, и чрез изпълнението на културния календар. Отчетът обобщава най-важните моменти в работата на читалището, приоритети, цели и задачи които спомагат за укрепването, модернизирането и развитието му като общодостъпно и желано място за местната общност.

Основната цел на НЧ „Пробуда-1919” гр. Кочериново е да задоволява потребностите на гражданите, свързани с развитие и обогатяване на културния живот, запазване обичаите и традициите на българския народ, възпитание и утвърждаване на националното самосъзнание, осигуряване на достъп до информация, разширяване знанията на гражданите и приобщаването им към ценностите и постиженията на науката, изкуството и културата. За осъществяването на тези цели читалището съдейства при организацията на всички културни мероприятия като работи в тясна връзка с Общинска администрация, СУ „Христо Ботев” , ДГ „Ален Мак,Клуба на пенсионера” , РГ”Емануил Попдимитров” гр. Кюстендил и други читалища в община Кочериново.

 **За постигане на целите са реализирани основни дейности като:**

1. Уреждане и поддържане на библиотеката

2. Развиване и подпомагане на любителското художествено творчество.

3. Организиране дейността на групите за любителското художествено творчество за иницииране и провеждане на различни по характер прояви.

4. Събиране и разпространяване на знания за родния край. През изминалия период-2023г. читалището има изключително значение за укрепване, популяризиране и развитие на българската идентичност, традиционната културна и духовни ценности.

**Външната среда осигурява следните възможности през 2023г. година**

 - Културно разнообразие

- Сътрудничество с Министерство на културата, община Кочериново, РЕКИЦ Кюстендил, РБ „Емануил Попйорданов”, др. читалища, детска градина и училище.

**Силни страни на вътрешната среда през 2023г.**

-Кадрови ресурс за дългогодишен стаж в сферата на читалищната дейност

-Добра материална база

**Слаби страни**

-Територия засегната от намаляващо и застаряващо население.

-Недостатъчен финансов ресурс.

**Предизвикателства пред които, сме изправени през изминалата 2023г.:**

* Как да работим и търсим нови подходи при реализиране на дейности с изкуствата и културата, за да посрещнем потребностите на местното население
* Как да включим местното население в културни и художествени мероприятия
* Социална политика на читалището – работа с хора с увреждания, етнически малцинства, работа с различни възрастови групи

**Стратегически цели ,които си поставихме през 2023г.година:**

- Подпомагане на традиционните читалищни дейности и търсене на нови съвременни форми за тяхното развитие и предаване

- Създаване на нови условия за развитие и утвърждаване на библиотеката при читалището като център за библиотечно и информационно обслужване на широк кръг потребители

- Развитие на професионалните умения и повишаване квалификацията на работещите в културната институция

 - Поддържане на реално партньорство с общината и др. институции за реализиране на цялостната културна политика в гр. Кочериново

 - Формиране на читалището като място за общуване на контакти, успешни социални практики, повишаване ролята на читалището за социалната и културна интеграция на различните социални общности.

* Превръщане на читалището място за учене през целия живот.

**Библиотечна дейност**

Едно от постоянните дейности на читалището в Кочериново е библиотечната дейност. Библиотеката е център за информация, който предоставя всички видове знания и информация на своите ползватели, осъществява правото на всеки за равноправен и свободен достъп до информация.

Основни приоритети на библиотеката през 2023г. са :

- Налагане името на библиотеката като водещ общински културен институт и превръщането и в притегателен център за всички, насърчаване на четенето със специално внимание към децата, обновяване и обогатяване на библиотечните колекции с книжни и други носители на информация.

- Като неразделна част от читалището, библиотеката активно участва в организирането на културния живот в града и общината, чрез нея читалището се включва в националната мрежа в библиотеките у нас.

 - Читалищната библиотека разполага с 19 506 тома книжен фонд, 6 компютъра с предоставяне на компютърни услуги по Програма Глобални библиотеки и безплатен интернет достъп, ксерокс и мултимедия с екран. През изминалия отчетен период са набавени общо 2 библиотечни документа. За съжаление през последните години броят на читателите намалява и причините за това са различни. При по-младото поколение причините варират от нежелание за четене ,до четене онлайн. При по-възрастните от липса на време. През изминалия период читателите на читалищната библиотека наброяват 45 .От тях до 14г. – 21, над 14г.- 24. Посещенията в библиотеката са общо 761, в заемна за дома - 493, в читалня - 268 на организирани събития - 257. Заетите библиотечни материали наброяват: 967 заемна за дома, в читалня-80.

И тази година 2023г. през месец април, библиотеката се включи в инициативата „Поход на четенето”.И през 2023г. инициативата бе насочена към подрастващите от ДГ „Ален Мак” и ученици от 1-ви до 5-ти клас от СУ „Христо Ботев”,с цел възпитаване и любов, и провокиране на интерес към книгата и четенето на най-малките наши съграждани.

 През месец април бе започната инициатива съвместно със СУ „Христо Ботев“ за подреждане на периодични изложби по изобразително изкуство, включващи творчество на ученици от училището. Първата от тях бе по случай Великден, и бе наречена Великденски витрини. В читалището бе подредена и изложба на картинки, оцветени от най-малките наши съграждани по време на развлекателните инициативи от Похода на четенето, отново посветени на Великденските празници. След това всеки месец читалището беше домакин на ученическо творчество експонирано на читалищните витрини.

През месец май, по случай празника на Славянската писменост и Деня на библиотекаря, бе осъществено организирано посещение на децата от подготвителна група на ДГ „Ален мак”и на ученици от първи до пети клас от СУ”Христо Ботев”, с цел запознаване на бъдещите първокласници и на по-малките ученици с библиотеката и събуждането на техния интерес към възможностите за информация,която им предоставя в библиотеката като място за учене и развлечение, и запознаване с правилата на работа и услугите, които се предоставят в библиотеката.

През изминалия период - 2023г. по необходимост и при поискване библиотеката при НЧ” Пробуда-1919” осъществяваше индивидуални и групови обучения по компютърна грамотност на различни възрастови групи и етнически малцинства – подрастващи от ромската общност. През лятото на 2023г., отново по традиция бе осъществена инициативата „Вълшебно лято в библиотеката”, където проявилите интерес и желание за участие, деца се забавляваха с компютърни и настолни игри, и с трепет разгръщаха книжки за най-малките.

Със задоволство отбелязваме, че през 2023г. библиотеката успешно реализира проект „Българските библиотека , съвременни центрове на информираност“, благодарение на който библиотеката получи над 80 нови книги. С това библиотеката отговори на потребността на своите потребители от нови издания с нова разнообразна тематика.

През изминалата 2023г. библиотеката при НЧ ”Пробуда-1919 „ утвърди своето място сред своите малки и големи потребители като притегателен център за учене, информация и забавления.

**Любителско художествено творчество**

 Съществена част от дейността на НЧ „Пробуда-1919” е грижата за разширяване и развитие на любителското художествено творчество.

Художествено-творческата дейност в читалището цели запазване и развитие на традиционните ценности на българския народ, както и създаване на нови традиции, породени от нуждите на местната общност. Чрез тази дейност читалището работи за привличане на млади хора и подрастващи за участие в инициативи на читалищните самодейни колективи. С изявите на читалищните самодейни колективи се работи за развитие и обогатяване на културния живот в населеното място.

-Самодейните колективи които осъществяваха дейност в НЧ „Пробуда1919“ през 2023г. бяха:

-Танцова формация за народни танци „Кочеринка”

* ДТФ „Мелпоменка”.
* ДВГ „Кочерински славеи“

**Културно –масова дейност**

И през 2023г. самодейните творчески колективи продължиха своите репетиции, и изяви в НЧ „Пробуда1919“. Библиотеката отново отвори широко врати за своите потребители. През 2023г. отново започнаха пътуванията и екскурзии така силно очаквани и желани от гражданите на Кочериново и общината. Тези екскурзии удовлетворяват нуждите на гражданите от местната общност за опознаване на нови места -културни, природни и архитектурни забележителности,за откъсване сивото ежедневие и приятни мигове в приятна компания.

Със задоволство отбелязваме увеличение на проявите на любителското творческо изкуство в НЧ”Пробуда 1919”, и участията на любителските творчески състави в повече и различни по вид инициативи.

 **Културно-масова дейност на читалището през 2023 година**

м. януари

1. Бабинден – забавно развлекателна вечер съвместно с читалище „Самообразование“ в с. Стоб

м. февруари

1.Трифонден – онлайн поздрав към празнуващите

м. март

1.Табло за Баба Марта

2.Гостуване на Баба Марта в ДГ”Ален мак”

3. Поздрав на участници от ДВГ „Кочерински славеи“ към служители от Община Кочериново

4.Общоградско честване на Трети март с участието на ДТФ”Мелпоменка” с тематичен рецитал.

5.Осми март – в клуба на пенсионера

6.Гостуване на ДВГ „Кочерински славеи“ в дом за стари хора св. „Иван Рилски“

7.Екскурзия до Охрид, Охридското езеро

8. Пролетна екскурзия за хора от третата възраст до Златолист, Мелник и Роженски манастир

м. април

1.Участие в инициативата „Поход на четенето” с най-малките жители на гр.Кочериново

2. Изложба „Великденски витрини“ съвместно със СУ „Христо Ботев“

3. Изложба „Великденска радост“ с най-малките жители на гр. Кочериново

м. май

1.Посещение на бъдещи първокласници в библиотеката

2. Посещения на ученици от СУ”Христо Ботев” в библиотеката

3. Участие на ДТФ ”Мелпоменка в училищно тържество по случай 24-ти май съвместно със СУ „Христо Ботев“

4.Изложба по случай 24-ти май съвместно със СУ „Христо Ботев“

5.Участие на ДВГ „Кочерински славеи“ в фестивал „Шарено цвете“ гр. Благоевград

м. юни

1.Първи юни – „Вълшебен първи юни“ на Градския площад съвместно с ДГ”Ален мак”

2. Стартиране на „Вълшебно лято” в библиотеката-настолни игри,компютърни забавления.

 3. Традиционно преброяване на популацията на белия щъркел

 4.Екскурзия до Ждрелото на река Ерма, Трън и Перник

 5.Участие на ДВГ ”Кочерински славей във традиционен събор в с. Боровец

 6. Участие на ДВГ „Кочерински славеи“ в гр. Рила – фолклорен фестивал „Рила пее и танцува“

 7. Еднодневен плаж до Гърция - Офриниу

 м. юли

 1. „Вълшебно лято” в библиотеката-конкурси по четене,игри на открито

 2.Еднодневен плаж до Гърция - Офриниу

 3.Еднодневен плаж до Гърция

 4.Участие на ДВГ ”Кочерински славей” в Традиционен събор в с.Стоб

 5.Участие на ДВГ”Кочерински славей „ в Традиционен събор в с.Бураново

 м. август

 1. „Вълшебно лято” в библиотеката-излети и забавления на открито

 2. Участие на ДВГ”Кочерински славей „ в Традиционен на събор в с.Проминово

 3. Еднодневен плаж до Гърция – Офриниу

 4. Участие на фолклорен състав „Кочеринка“ в благотворителна инициатива в с. Мурсалево

 м. септември

 1. Участие в демонстрационна среща по проект на Община Кочериново за енергийна ефективност и компостиране

 2. Участие в тържествено откриване на градския парк в Кочериново по случай празника на града

 3. Подготовка и участие в Традиционен събор Кочериново 2023г.

 4. Участие на ДВГ „Кочерински славеи“ в традиционен събор в гр. Кочериново

 5. Изложба – „Моят град“ – съвместно с СУ „Христо Ботев“

 м. октомври

 1. Откриване на новата творческа година на самодейните колективи

 2. „Есен“ - изложба

 м. ноември

 1. Отбелязване на 1-ви ноември –Ден на народните будители с изложба „О, будители народни“

 2. Гостуване в ДГ „Ален мак“с беседа по случай Деня на християнското семейство.

 3. Трапеза за Деня на християнското семейство – тематичен кът

 4. Ден на християнското семейство - изложба

 5. Среща на библиотекари от община Кочериново и община Рила с представители на РБ „Емануил Попдимитров”гр.Кюстендил в читалищната библиотека.

м. декември

1. Участие на „Кочерински славеи“ и ДТФ „Мелпоменка“ в тържествен концерт за пускане на Коледните светлини в града

1. Подредба на Коледен кът с коледна елха
2. Трапеза за Бъдни вечер – тематичен кът
3. Участие на „Кочерински слави“ и ДТФ „Мелпоменка“ в Коледен концерт за децата на Община Кочериново
4. Коледна изложба съвместно със СУ „Христо Ботев“

**Целогодишно:**

-Поддържане на фейсбук профил с разнообразни рубрики и богата информация за читалищната дейност.

-Социална дейност- оказване подкрепа на лица в неравностойно положение пред институциите-попълване и подаване на документи,молби и др.

-Административна дейност-изготвяне и поддържане на документация,отнасяща се до читалищната дейност в нейната административна част.

-Целогодишно поддържане на читалищната сграда и пространството около нея-текущи ремонти при необходимост- и хигиена.

-Подготовка и провеждане на събития общинска поръчка, при възникване на такива.

-Представяне на отчети, отнасящи се до читалищната дейност ,пред Регистъра на народните читалища,Регистъра на библиотеките и Община Кочериново.

Всички прояви през изминалия годишен отчетен период - 2023г. - в НЧ”Пробуда-1919”гр.Кочериново, категорично доказват съществуването на институцията **народно читалище** и способността на нейните служители, самодейци и членове да я съхранят във времето.

Гр. Кочериново

25.03.2024г. ПРЕСЕДАТЕЛ:

 / Георги Бучински /